Komission asetus (ETY) N:o 292/92, annettu 6 päivänä helmikuuta 1992, porkkanoiden, sitrushedelmien ja syötäviksi tarkoitettujen omenoiden ja päärynöiden laatuvaatimuksista annetun asetuksen (ETY) N:o 920/89 muuttamisesta omenalajikeluettelon osalta



Virallinen lehti nro L 031 , 07/02/1992 s. 0026 - 0027

Suomenk. erityispainos Alue 3 Nide 40 s. 0128

Ruotsink. erityispainos Alue 3 Nide 40 s. 0128



KOMISSION ASETUS (ETY) N:o 292/92, annettu 6 päivänä helmikuuta 1992, porkkanoiden, sitrushedelmien ja syötäviksi tarkoitettujen omenoiden ja päärynöiden laatuvaatimuksista annetun asetuksen (ETY) N:o 920/89 muuttamisesta omenalajikeluettelon osalta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä-ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1623/91(2), ja erityisesti sen 2 artiklan 2 kohdan, sekä katsoo, että asetuksen (ETY) N:o 920/89(3), sellaisena kuin se on viimeksi muutettuna asetuksella (ETY) N:o 3544/90(4), liitteessä III vahvistetaan syötäviksi tarkoitettujen omenien ja päärynöiden laatuvaatimukset; kyseisen liitteen taulukossa 1 vahvistetaan väritystä koskevat vaatimukset eri omenalajikkeiden luokittelua varten ja taulukossa 3 vahvistetaan suurihedelmäisten lajikkeiden ryhmään luokiteltujen lajikkeiden luettelo, entisessä Saksan demokraattisessa tasavallassa tuotettuja lajikkeita ei ole vielä lisätty tähän taulukkoon, tämän vuoksi edellä mainitun asetuksen liitteen III taulukkoja 1 ja 3 olisi muutettava, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 920/89 liite III seuraavasti. 1 Taulukossa 1 "Omenoita koskevat väriperusteet": - Ryhmään B - Väriltään punakirjavat lajikkeet: - lisätään lajike "Piglos" lajikkeen "Nueva Orleans" jälkeen. - Ryhmään C - Juovikkaat, hieman värittyneet lajikkeet: - lisätään lajike "Apollo" lajikkeen "Alkmene" jälkeen, - lisätään lajike "Carola (Kalco)" lajikkeen "Braeburn" jälkeen, - lisätään lajikkeet "Pimona", "Pinova" ja "Piros" lajikkeen "Oldenburg" jälkeen, - lisätään lajike "Reglindis" lajikkeen "Pomme Raisin" jälkeen, - lisätään lajike "Shampion" lajikkeen "Rose de Caldaro (Kalterer)" jälkeen. 2 Taulukon 3 "Suurihedelmäisten omena-ja päärynälajikkeiden luettelo" 1 kohdassa "Omenat": - lisätään lajike "Apollo" lajikkeen "Altländer" jälkeen, - lisätään lajike "Carola (Kalco)" lajikkeen "Brettacher" jälkeen, - lisätään lajike "Herma" lajikkeen "Groupe des Calvilles" jälkeen, - lisätään lajikkeet "Piglos", "Pinova" ja "Piros" lisätään lajikkeen "Pero Mingan" jälkeen, - lisätään lajike "Reglindis" lajikkeen "Red Ingrid Marie" jälkeen, - lisätään lajike "Shampion" lajikkeen "Septer" jälkeen. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä helmikuuta 1992. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 150, 15.6.1991, s. 8 (3) EYVL N:o L 97, 11.4.1989, s. 19 (4) EYVL N:o L 344, 8.12.1990, s. 21